লালমনিরহাটের কালীগঞ্জ উপজেলার বারাজন গ্রামের কাপড় ব্যবসায়ী ইবনে সাঈদ দুলাল (৫০) খুন হয়েছে। হত্যার সাথে জড়িত থাকার অভিযোগে শরিফুল ইসলামকে পুলিশ গ্রেফতার করেছে। গতকাল সোমবার শরিফুলকে লালমনিরহাট চিফ জুডিশিয়াল ম্যাজিস্ট্রেট আদালতে হাজির করে ৫ দিনের  রিমান্ডের আবেদন করা হলে আদালত ২ দিনের রিমান্ড মঞ্জুর করে। ব্যবসায়ী ইবনে সাঈদ দুলালের লাশ ময়না তদন্ত শেষে গতকাল পারিবারিক কবরস্থানে দাফন করা হয়।